open-index/open-wikipedia-markdown huggingface dataset:
Air France-KLM

**Air France-KLM** je európska letecká holdingová spoločnosť založená podľa francúzskeho práva so sídlom na letisku Charlesa de Gaulla v Tremblay-en-France, Francúzsko, neďaleko Paríža. Spoločnosť má pobočky v Montreuil, Seine-Saint-Denis, neďaleko Paríža, a v Amstelveene v Holandsku.

Air France-KLM je výsledkom zlúčenia v roku 2004 medzi spoločnosťami Air France a KLM.

V roku 2008 to bola najväčšia letecká spoločnosť na svete z hľadiska celkových prevádzkových výnosov a tiež najväčšia na svete z hľadiska medzinárodných osobokilometrov. Výkonným riaditeľom spoločnosti od 1. januára 2009 je Pierre-Henri Gourgeon, nasledujúci po Jeanovi-Cyrilovi Spinettovi.

Obidve spoločnosti (Air France a KLM) sú členmi aliancie leteckých spoločností SkyTeam. Ponúkajú aj vernostný program s názvom Flying Blue. Spoločnosti majú hlavné základne na dvoch letiskách: Letisko Charlesa de Gaulla, neďaleko Paríža, a Letisko Amsterdam Schiphol, neďaleko Amsterdamu.

Spoločnosť Air France-KLM v roku 2009 prepravila 71,374 milióna cestujúcich.

## Dcérske spoločnosti a menšinové podiely
### Úplne vo vlastníctve
K úplným dcérskym spoločnostiam Air France-KLM patrí:

* Air France
** Air France Hop (po zlúčení Brit Air, CityJet a Régional v roku 2013)
* KLM
** KLM Cityhopper
** Martinair
** Transavia.com
*** Transavia.com France
*** Transavia Denmark ApS

Air France Cargo je súčasťou spoločnosti Air France. Régional a Brit Air sú regionálne letecké spoločnosti Air France. Spolu so spoločnosťou CityJet sú dcérskymi spoločnosťami Air France v rámci Air France-KLM.

KLM Cargo je súčasťou spoločnosti KLM. KLM Cityhopper je regionálna letecká spoločnosť KLM. Spolu s Martinair a Transavia.com sú dcérskymi spoločnosťami KLM v rámci Air France-KLM.

Air France-KLM tiež vlastnia aj Cobalt Ground Solutions (pozemná obsluha) so základňou na londýnskom letisku Heathrow, ale pôsobí tiež aj na letisku London City.

### Menšinové podiely
Letecké spoločnosti, v ktorých Air France-KLM vlastní menšinový podiel:

* Air Calédonie 2%
* Air Corsica 12%
* Air Mauritius 5%
* Air Tahiti 7%
* Airlinair 19,5%
* Alitalia 25%
** Air One
** Air One CityLiner
** Alitalia Express
* Kenya Airways 26%
* Royal Air Maroc 3%
** Atlas Blue
* NS Hispeed 10%

## Zdroj

Kategória:Letecké spoločnosti Francúzska
Kategória:Letecké spoločnosti Holandska
Kategória:Podniky obchodované na burze Euronext
Kategória:Podniky založené v 2004
Železničná trať Košice – Čierna nad Tisou

|}

**Železničná trať Košice – Čierna nad Tisou** (v cestovnom poriadku pre verejnosť označená ako **železničná trať číslo 190**) je elektrifikovaná dvojkoľajná železničná trať na Slovensku, ktorá spája Košice a hraničný prechod Čierna nad Tisou. Je súčasťou V. koridoru a patrí medzi dôležité trate.

## Dejiny
Trať bola budovaná ako pokračovanie Košicko-bohumínskej železnice, uvedenej do prevádzky v roku 1872.

**Otváranie jednotlivých úsekov:**
* 7.1.1872: Michaľany – Slovenské Nové Mesto
* 25.8.1872: Slovenské Nové Mesto – Čierna nad Tisou
* 22.10.1873: Košice – Michaľany
* 7.11.1985: Červený Dvor – Trebišov
 
**Zdvojkoľajňovanie trate:**
* 1951 úsek Čierna nad Tisou – Michaľany
* 1953 úsek Michaľany – Kuzmice
* 1954 úsek Kuzmice – Ruskov
* 1955 úsek Ruskov – Košice

**Elektrifikácia trate:**
* 19.12.1961: úsek Nižná Myšľa – Čerhov 
* 18.1.1962: úsek Košice – Nižná Myšľa 
* 1.7.1962: úsek Čerhov – Čierna nad Tisou 
* 26.1.1989: úsek Červený Dvor – Trebišov

### Modernizácia trate
Úsek KošiceSlivník je na zozname úsekov pri ktorých odhadované prínosy modernizácie prevyšujú investičné náklady. Jej cena je 194,3 mil. eur.

Úseky Veľký Horeš – Streda nad Bodrogom v dĺžke 10,4 km a Nižná Myšľa – Ruskov v dĺžke 6,6 km sú v nevyhovujúcom technickom stave, spôsobenom opotrebovaním koľajníc, podvalov a deformáciami železničného zvršku a plánujú sa rekonštruovať z eurofondov. Rekonštrukcia spočíva hlavne vo výmene opotrebovaných prvkov železničného zvršku, stabilizácii podložia, čím dôjde k zvýšeniu bezpečnosti a plynulosti železničnej dopravy, odstráneniu prechodných obmedzení traťovej rýchlosti.

## Stanice a zastávky na trati
* Košice – križovatka s traťou 160 (Zvolen – Košice), 169 (Košice – Hidasnémeti) a 180 (Žilina – Košice)
* Košice predmestie
* Krásna nad Hornádom
* Nižná Myšľa
* Vyšná Myšľa
* Bohdanovce
* Ruskov
* Slanec
* Kalša
** výhybňa Slivník odbočka **Kalša – Trebišov**  
* Kuzmice
* Michaľany – križovatka s traťou 191 (Michaľany – Lupków) 
* Čerhov
* Slovenské Nové Mesto – odbočka do maďarského mesta Nové Mesto pod Šiatrom (Sátoraljaújhely)
* Borša
* Streda nad Bodrogom
* Somotor
* Veľký Horeš
* Pribeník
* Dobrá 
* Biel
* Čierna nad Tisou zastávka
* Čierna nad Tisou
* štátna hranica  a 

## Referencie

## Pozri aj
* Zoznam železničných tratí na Slovensku
* Dejiny železníc na Slovensku

## Iné projekty

## Externé odkazy
* ŽSR cestovné poriadky podľa trate
* Video z trate

## Zdroj

* ŽSR 190 na www.vlaky.net

Košice – Čierna nad Tisou
Kategória:Železničná doprava v Košiciach
Kategória:Doprava v okrese Košice-okolie
Kategória:Doprava v okrese Trebišov
Šabľozubý tiger

**Šabľozubý tiger** (iné názvy: **tiger šabľozubý**, **šabľozubý lev**, **lev šabľozubý**) môže byť :
* alternatívny názov rodu machairodus (lat. *Machairodus*, staršie: *Machaerodus*) (Tento rod v minulosti, najmä do prvých desaťročí 20. storočia, u niektorých autorov zahŕňal aj dnešný rod *Smilodon* a často aj prakticky všetky dnešné rody mačkovitých so šabľozubovitými zubami, t.j. napr. dnešné rody *Sansanosmilus*, *Paramachaerodus*, *Megantereon*, *Homotherium* ), pozri machairodus
* alternatívny názov rodu smilodon (lat. *Smilodon*), pozri smilodon 

**Šabľozubý tiger** (iné názvy: **šabľozubý lev**, **šabľozubá mačka**) môže byť príslušník skupiny šabľozubé mačky - pozri nižšie.

**Šabľozubé mačky** (iné názvy: **šabľozubé tigre**, **šabľozubé levy**) môžu byť:
*pravé šabľozubé mačky, t. j. podčeľaď machairodontiny (Machairodontinae) a v širšom zmysle aj rody Nimravides a Hyperailurictis, pozri machairodontiny, Nimravides a Hyperailurictis
*všetky mäsožravce (Carnivora sensu stricto) s veľkými šabľovitými či dýkovitými vrchnými očnými zubami, t.j. pravé šabľozubé mačky (pozri vyššie) a nepravé šabľozubé mačky (nepravé šabľozubé mačky sú čeľade nimravidy (Nimravidae; nerovná sa Nimravides) a barbourofelidy (Barbourofelidae; v minulosti sa považovali za súčasť nimravíd)), pozri machairodontiny, Nimravides, Hyperailurictis, nimravidy a barbourofelidy
*nevhodne: šabľozubce (=všetky synapsidy, t.j. cicavce a cicavcovité plazy, s veľkými šabľovitými či dýkovitými vrchnými očnými zubami, v užšom zmysle len ak sú dravé), pozri šabľozubec

## Pozri aj
*šabľozubec
*mačkovité

## Zdroje
Mezzanine

***Mezzanine*** je tretí štúdiový album anglickej trip-hopovej skupiny Massive Attack vydaný 20. apríla 1998. Album bol produkovaný Neilom Davidgem spolu so skupinou Massive Attack a bol vydaný cez Virgin Records. Album bol zaradený časopisom *[[Rolling Stone]]* na 412. miesto v zozname The 500 Greatest Albums of All Time.

## Zoznam skladieb

## Pozície v rebríčkoch

## Zostava
* Robert Del Naja – spev, producent, aranžovanie, programovanie, klávesy, sample, umelecká výroba, dizajn
*Grant Marshall – spev, producent, aranžovanie, programovanie, klávesy, sample
* Andrew Vowles – producent, aranžovanie, programovanie, klávesy, sample
* Neil Davidge – producent, aranžovanie, programovanie, klávesy, sample
* Horace Andy, Elizabeth Fraser, Sara Jay – spev
* Angelo Bruschini – gitary
* John Harris, Bob Locke, Winston Blisset – basové gitary
* Andy Gangadeen – bicie
* Dave Jenkins, Michael Timothy – ďalšie klávesy
* Jan Kybert – ProTools
* Lee Shepherd – inžinier
* Mark "Spike" Stent – mixovanie
* Jan Kybert, Paul PDub Walton – asistent mixovania
* Tim Young – strih
* Nick Knight – fotografie
* Tom Hingston – umelecká výroba

## Referencie

Kategória:Hudobné albumy z 1998
Kategória:Albumy skupiny Massive Attack
Občianstvo Európskej únie

**[[Občianstvo]] [[Európska únia|Európskej únie]]** je automaticky udelené každému občanovi členského štátu EÚ. Občianstvo EÚ doplňuje a nenahrádza občianstvo príslušnej krajiny. Občianstvo EÚ každému zaisťuje: 

* slobodu pohybu a bydliska na území Únie
* právo voliť a byť volený v miestnych voľbách a vo voľbách do Európskeho parlamentu v mieste bydliska
* právo na diplomatickú ochranu v tretích krajinách
* právo podávať petície k Európskemu parlamentu
* právo predkladať svoje sťažnosti európskemu ombudsmanovi
* právo osloviť akúkoľvek inštitúciu alebo orgán EÚ v jednom z oficiálnych jazykov Únie (jazyky všetkých členských štátov EÚ) a obdržať odpoveď v rovnakom jazyku

## Pozri aj
* Štátne občianstvo

## Zdroj
* 

Kategória:Európske právo
Smilodon populator

***Smilodon populator*** je druh z rodu smilodon. 

Žil v období pred 1 miliónom až 10 000 rokov vo východnej časti Južnej Ameriky a bol najväčším druhom z čeľade Machairodontinae. Bol vysoký vyše 1,22 m po plecia a dlhý 2,6 m (bez 30cm chvosta).
Jeho hmotnosť je odhadovaná na 200 až 300 kg, ale výnimočne veľké jedince mohli vážiť aj vyše 400 kg, vďaka čomu patrí tento druh k najťažším príslušníkom mačkovitých všetkých čias. Jeho horné očné zuby dosahovali dĺžku 28 cm a vyčnievali 17 cm z hornej čeľuste.

## Referencie

## Iné projekty

Kategória:Machairodontinae
Downtempo

**Downtempo** alebo **downbeat** je žáner elektronickej hudby, ktorý bol vytvorený v 90. rokoch. Je podobný ambientnej hudbe, ale zvyčajne obsahuje beaty alebo groove na rozdiel od ambientnej hudby, ktorá neobsahuje beaty.

Tento žáner je založený na synkopovanom rytme podobnom ako v hip-hope a množstve prvkov z rôznych hudobných žánrov. Tempo sa pohybuje medzi 80 až 120 BPM, ale nájdu sa aj rýchlejšie a takisto aj pomalšie skladby.

Termín *downtempo* v širšom zmysle môže charakterizovať aj akýkoľvek druh elektronickej hudby, ktorý nie je vhodný pre tanec (na rozdiel od uptempa, teda tanečnej hudby) alebo druh elektronickej hudby, ktorý má tempo pod 120 BPM. V 90. rokoch vzniklo niekoľko podžánrov hudby downtempo: dub, trip-hop, illbient, lounge, nu jazz, chillout.

## Najznámejší predstavitelia

*Air
*Amon Tobin
*cirKus
*Flunk
*Bonobo
*Fila Brazillia

*Massive Attack
*Honeyroot
*Röyksopp
*Thievery Corporation
*Zero 7
*Sofa Surfers

## Referencie

## Pozri aj
* Uptempo
* Lounge
* Chillout
* Zoznam elektronických hudobných žánrov

Kategória:Elektronické hudobné žánre
Kategória:Electronica
Kategória:Elektronická hudba
Smilodon fatalis

***Smilodon fatalis*** je druh z rodu smilodon.

Žil v období pred 1,6 miliónmi až 10 000 rokov, nahradil druh *[[Smilodon gracilis]]* v Severnej a v západnej časti Južnej Ameriky. Veľkosťou bol medzi druhmi *Smilodon gracilis* a *[[Smilodon populator]]*. Jeho hmotnosť sa odhaduje na 160 až 220 kg. 

Niekedy sa rozlišovali ešte 2 ďalšie druhy: *Smilodon californicus* a *Smilodon floridus*, dnes sa však väčšinou považujú len za poddruhy druhu *Smilodon fatalis*.

## Referencie

## Iné projekty

Kategória:Machairodontinae
Smilodon gracilis

***Smilodon gracilis*** je druh z rodu smilodon.

Žil v období pred 2,5 miliónmi až 500 000 rokov, bol to prvý a najmenší druh s váhou len zhruba 55 až 100 kg. Jeho predkom bol azda rod *[[Megantereon]]*. Ďalšie druhy rodu smilodon sa pravdepodobne vyvinuli práve z tohto druhu.

## Referencie

## Iné projekty

Kategória:Machairodontinae
Chudenická bažantnice

**Chudenická bažantnice** je prírodná pamiatka ev. č. 134 neďaleko obce Chudenice v okrese Klatovy. Oblasť spravuje Agentúra ochrany prírody a krajiny ČR.

Predmetom ochrany je lesný komplex zmiešaných porastov blízkych prirodzenej skladbe drevín (so zvlášť starými porastmi 300-ročných dubov) a jeho bylinných spoločenstiev.

## Pozri aj
* Zoznam chránených území v okrese Klatovy

Kategória:Lesy v Česku
Kategória:Chránené územia v okrese Klatovy
Povydří

**Povydří** je prírodná pamiatka ev. č. 1030 neďaleko obcí Horská Kvilda, Rejštejn a Srní v okrese Klatovy. Oblasť spravuje Správa NP a CHKO Šumava.

Predmetom ochrany je kaňonovité údolie rieky Vydry s pozoruhodnými geomorfologickými javmi s význačnými rastlinnými a živočíšnymi spoločenstvami.

## Pozri aj
* Zoznam chránených území v okrese Klatovy

## Iné projekty

Kategória:Národný park Šumava
Kategória:Povodie Otavy
Kategória:Chránené územia v okrese Klatovy
Blanice (národná prírodná pamiatka)

**Blanice** je národná prírodná pamiatka ev. č. 1267 neďaleko obcí Křišťanov, Volary a Boletice v okrese Prachatice. Oblasť spravuje Správa NP a CHKO Šumava.

Predmetom ochrany je pramenná oblasť rieky Blanice s európsky významným náleziskom perlorodky riečnej. Územný celok s vysokými prírodnými hodnotami so zastúpením málo ovplyvnených, vodných, lúčnych, rašelinových a lesných spoločenstiev.

## Pozri aj
* Zoznam chránených území v okrese Prachatice

Kategória:Povodie Otavy
Kategória:Chránená krajinná oblasť Šumava
Kategória:Národné prírodné pamiatky v Česku
Kategória:Chránené územia v okrese Prachatice
Kategória:Chránené územia v okrese Český Krumlov
Železničná trať Kraľovany – Trstená

|}
**Železničná trať Kraľovany – Trstená** (v cestovnom poriadku pre verejnosť označená ako **železničná trať číslo 181**) je jednokoľajná železničná trať na Slovensku, ktorá spája Kraľovany a Trstenú. 

## Dejiny
O vlakovom napojení Oravy na Košicko-bohumínsku železnicu sa uvažovalo už v roku 1880. Plánovaná trať mala údolím rieky Orava prepojiť Dolný Kubín, Tvrdošín, Trstenú a cez Suchú Horu pokračovať do Poľska. Otázne bolo miesto napojenia na KBŽ, o ktoré súperili Kraľovany s Ružomberkom. Rozhodnutie padlo na trasu údolím Oravy a 70,4 km dlhú trať sa podarilo sprevádzkovať v posledných rokoch 19. storočia. 

**Otváranie jednotlivých úsekov:**
* 4. decembra 1898: Kraľovany – Oravský Podzámok
* 18. júna 1899: Oravský Podzámok – Tvrdošín
* 21. decembra 1899: Tvrdošín – Suchá Hora
* 1904 napojenie na Nowy Targ

Náročný terén úzkeho údolia si vyžadoval vybudovanie mnohých zárezov a násypov, 87 m dlhý tunel i 88 m dlhý most ponad Oravu. 

Po druhej svetovej vojne sa prerušila premávka hraničným úsekom a konečnou stanicou sa stala Suchá Hora. Od roku 1970 bola prerušená premávka i medzi Suchou Horou a Trstenou, kde dodnes končia osobné vlaky. O 10 rokov neskôr bola trať v pohraničnom úseku demontovaná a prevádzkovaný úsek sa tak skrátil na 56,45 km.

Zaujímavosťou je, že pôvodne sa uvažovalo postaviť trať smerom na Nowy Targ – Zakopane – Suchá Hora. Trasa nakoniec bola skrátená a vybralo sa jednoduchšie riešenie cez Czarny Dunajec do Noweho Targu. Dlhodobo však neobstálo a dnes Orava nie je napojená železnicou na hlavné stredisko turistického ruchu v Poľsku Zakopane.

Neefektívne sa ukázalo aj napojenie na KBŽ v Kraľovanoch namiesto Ružomberka, kde obyvatelia Oravy používajú dve železničné stanice – rýchlikovú stanicu smerom na západ v Kraľovanoch a v smere na východ cestujú autobusmi na stanicu do Ružomberka.

### Cyklotrasa
V lete 2015 bola na telese zrušenej trate v úseku Trstená – Suchá Hora – Nowy Targ otvorená asfaltová cyklotrasa, súčasť projektu „*Historicko-kultúrno-prírodná cesta okolo Tatier*“. Cyklotrasa využíva aj mosty bývalej trate s novými mostovkami, uloženými na pôvodných oporných stenách. Zaujímavosťou je tiež prejazd bývalým koľajiskom stanice Suchá Hora s ruinou staničnej budovy a ďalšími staničnými prvkami.

## Stanice a zastávky na trati

## Referencie

## Pozri aj
* Zoznam železničných tratí na Slovensku
* Dejiny železníc na Slovensku

## Iné projekty

## Externé odkazy
* ŽSR cestovné poriadky podľa trate
* Video z trate

## Zdroj
* www.vlaky.net

Kraľovany – Trstená
Kategória:Doprava v okrese Dolný Kubín
Kategória:Doprava v okrese Tvrdošín
Hotelový manažér

**Hotelový manažér**  je manažér hotela, motela alebo rekreačného zariadenia. Manažérske tituly a povinnosti sa rôznia podľa podniku. Malé hotely môžu mať malý manažérsky tím, ktorý sa skladá len z dvoch alebo troch manažérov, zatiaľ čo väčšie môžu mať často veľký manažérsky tím, ktorý sa skladá z rôznych oddelení a divízií.

Vedenie hotela je profesionálny manažment, ktorý využíva techniky používané v sektore pohostinstva. Tieto techniky sú napríklad správa hotelov, účtovníctvo, marketing, upratovanie, stravovanie a údržba.

Pozadie a potrebné vzdelanie sa líšia podľa manažérskeho titulu a daných povinností. Základná kvalifikácia pre manažérske povolanie v rámci hotela zvyčajne zahŕňa:
* skúsenosti s prácou v sektore (základný faktor)
* vzdelanie

Hoteloví manažéri z dôvodu 24-hodinovej prevádzky hotela vo všeobecnosti dlho pracujú, vrátane neskorých nočných hodín, víkendov a sviatkov. Spoločné pracovisko v hoteloch je rušné prostredie, s vysokou interakciou s hosťami, zamestnancami, investormi a ďalšími manažérmi. Horné vedenie pozostávajúce z vysokopostavených manažérov, vedúcich oddelení a generálnych manažérov má niekedy priaznivejší časový rozvrh práce - pracujú najmä cez pracovné dni.

## Zdroj

Kategória:Manažéri
Vltavský luh

**Vltavský luh** je Prírodná pamiatka ev. č. 1152 neďaleko obcí Nová Pec, Stožec, Volary a Želnava v okrese Prachatice. Oblasť spravuje Správa NP a CHKO Šumava.

Účelom ochrany je zachovanie typickej riečnej nivy so všetkými jej geomorfologickými i biologickými zákonitosťami, ako sú agradačné valy, meandrovitý tok, staré riečiská v rôznych štádiách zazemňovania a rozsiahle lužné rašeliniská vrátane extenzívne kosených lúk s výskytom vzácnych rastlinných a živočíšnych druhov.

## Pozri aj
* Zoznam chránených území v okrese Prachatice

Kategória:Povodie Vltavy
Kategória:Rašeliniská v Česku
Kategória:Národný park Šumava
Kategória:Chránené územia v okrese Prachatice
Teardrop

„**Teardrop**“ je skladba anglickej trip-hopovej skupiny Massive Attack z ich albumu *[[Mezzanine]]* z roku 1998. Dňa 27. apríla 1998 bola vydaná ako singel. Skladba sa stala hitom pre skupinu a dosiahla 10. miesto v rebríčku UK Singles Chart. Skladba obsahuje vokály od Elizabeth Fraser zo skupiny Cocteau Twins a obsahuje sample zo skladby „Sometimes I Cry“ od Les McCanna.

Skladba je známa tým, že je použitá ako ústredná melódia v seriáli *[[Dr. House]]*. Inštrumentálne časti na začiatku a na konci obsahujú údery basového bubna, ktorý pripomína tlkot srdca.

## Zoznam skladieb
# „Teardrop“ (album version) – 5:31
# „Euro Zero Zero“ – 5:24
# „Teardrop“ (Scream Team Remix) – 6:45
# „Teardrop“ (Mad Professor Mazaruni Instrumental Mix) – 6:24

## Externé odkazy
* „Teardrop“ na massiveattack.ie 

Kategória:Single z 1998
Kategória:Piesne skupiny Massive Attack
Kategória:Piesne z 1998
Vltavské stráně

**Vltavské stráně** je prírodná pamiatka ev. č. 1613 neďaleko obce Kvilda v okrese Prachatice. Oblasť spravuje Správa NP a CHKO Šumava.

Predmetom ochrany sú skalnaté stráne nad Teplou Vltavou s horcom panónskym.

## Pozri aj
* Zoznam chránených území v okrese Prachatice

Kategória:Skalné útvary v Juhočeskom kraji
Kategória:Národný park Šumava
Kategória:Chránené územia v okrese Prachatice
Stožec (prírodná pamiatka)

**Stožec** je prírodná pamiatka ev. č. 1150 neďaleko obce Stožec v okrese Prachatice. Oblasť spravuje Správa NP a CHKO Šumava.

Predmetom ochrany je prirodzený ekosystém horských zmiešaných lesov s ich druhovým bohatstvom rastlín a živočíchov.

## Pozri aj
* Zoznam chránených území v okrese Prachatice

Kategória:Lesy v Česku
Kategória:Národný park Šumava
Kategória:Chránené územia v okrese Prachatice
You Spin Me Round (Like a Record)

„**You Spin Me Round (Like a Record)**“ je skladba britskej new wave skupiny Dead or Alive z ich albumu *[[Youthquake]]* z roku 1985. Skladba bola vydaná ako singel vydavateľstvom Epic Records.

Videoklip k piesni režírovali Vaughan Arnell a Anthea Benton.

## Pozície v rebríčkoch

## Referencie

Kategória:Piesne z 1985
Kategória:Single z 1985
Kategória:Piesne skupiny Dead or Alive
Kategória:Single skupiny Dead or Alive
Priemyselný a logistický park Košice

**IMMOPARK** je priemyselný a logistický park, ktorý sa nachádza v Košiciach. 

Rozprestiera sa na území 97,50 ha medzi medzinárodným letiskom Košice a cestou E 58. Nachádza sa 80 km od hranice s Ukrajinou, 90 km od hranice s Poľskom a 20 km od hranice s Maďarskom. Základný kameň parku bol položený v roku 2007. Inžinierske siete sa začali budovať v roku 2010. Park má rozlohu 250 000 metrov štvorcových a je rozdelený na tri zóny skladov, logistických a kancelárskych priestorov.

## Panattoni Park Košice Airport
V tesnej blízkosti areálu Immoparku sa nachádza aj nový priemyselný park Panattoni. Za projektom parku stojí tuzemská realitná skupina Accolade v spolupráci s americkým developerským gigantom Panattoni. Predajcom parciel určených na výstavbu parku bola skupina Penta. Pozemky tohto parku majú rozlohu 75 tisíc m².

## Etablované spoločnosti
* Faurecia Slovakia s.r.o.
* U-shin Slovakia s.r.o.
* Minebea Slovakia s.r.o.

## Referencie

## Externé odkazy

* Immopark Košice

Immopark
Kategória:Budovy v Košiciach
Kategória:Okres Košice IV
Kategória:Vzniklo v 2007
Splavské rašeliniště

**Splavské rašeliniště** je prírodná pamiatka ev. č. 928 neďaleko obce Strážný v okrese Prachatice. Oblasť spravuje Správa NP a CHKO Šumava.

Predmetom ochrany je údolné rašelinisko na fytogeograficky významnom prechode orografických celkov s atypickým súborom rašeliniskovej vegetácie.

## Pozri aj
* Zoznam chránených území v okrese Prachatice

Kategória:Povodie Vltavy
Kategória:Rašeliniská v Česku
Kategória:Národný park Šumava
Kategória:Chránené územia v okrese Prachatice
Apollo 5

**Apollo 5** bola nepilotovaná misia programu Apollo. 

## Ciele misie
thumb|left|170px|Štart Apolla 5, 22. január 1968

Rok po tragickej smrti astronautov v Apolle 1 pred jeho štartom z rampy LC-34 na Cape Kennedy bola vyslaná na obežnú dráhu Zeme loď bez astronautov s cieľom otestovať 14 360 kg ťažký lunárny modul (LM-1), vyrobený americkou firmou Grumman. Počas testu sa mali vyskúšať motory oboch stupňov mesačnej sekcie v prostredí vesmírneho vákua. Štart sa uskutočnil pomocou nosnej rakety Saturn IB, ktorá mala byť pôvodne použitá pre Apollo 1. Odklad letu až na január 1968 bol spôsobený vynútenými prestavbami podľa požiadaviek vyšetrovacej komisie aj prejavujúcimi sa drobnými závadami počas odpočítavania. Modul bol identický s verziou plánovanou pre použitie pri lete na Mesiac, chýbali mu iba pre tento skúšobný let nepotrebné podperné nohy.

## Priebeh letu
Raketa Saturn IB (SA-204) odštartovala s loďou a lunárnym modulom v pondelok 22. januára 1968 o 22:48:09 svetového času (UTC) z Cape Kennedy. Po postupnom odhodení oboch stupňov nosnej rakety sa Apollo dostalo na obežnú dráhu vo výške 162 – 214 km nad povrchom Zeme. Z austrálskej sledovacej stanice v Canberre sa na pokyn aktivoval adaptér modulu SLA, odpojil sa tretí stupeň nosnej rakety (zanikol v atmosfére po troch rokoch), kužeľový kryt nahrádzajúci veliteľskú a servisnú sekciu a potom už lunárny modul letel samostatne. Tým bol program letu naplnený a NASA vyhlásila, že lunárny modul už nepotrebuje skúšať v bezpilotnom režime druhýkrát (ušetrí sa tak jedna raketa). Apollo 5 aj oddelene letiaci lunárny modul po úspešnej skúške na druhý deň zanikli v atmosfére. Pristátie žiadnej časti tohto Apolla na Zemi nebolo v pláne.

## Galéria


Súbor:Lunar Module-1 and Spacecraft Lunar Module Adapter (SLA)-7 in the Kennedy Space Center's Manned Spacecraft Operations Building.jpg|Lunárny modul (LM-1) počas príprav na let
Súbor:Apollo 5 at night on pad 37.jpg|Nočný pohľad na raketu Saturn IB na štartovacom komplexe 37B
Súbor:Apollo5 Launch.jpg|Štart nosnej rakety Saturn IB s Apollom 5



## Literatúra
* 

## Pozri aj
* Program Apollo
* Saturn IB
* Lunárny modul Apollo

## Iné projekty

## Externé odkazy
* Apollo 5 v Malej encyklopédii kozmonautiky 

Kategória:Program Apollo
Kategória:Kozmonautika v 1968
Železničná trať Bratislava – Kittsee – Wien

|}
**Železničná trať Bratislava – Kittsee – Wien (ÖBB)** (v cestovnom poriadku pre verejnosť označená ako **železničná trať číslo 101**) je elektrifikovaná dvojkoľajná železničná trať na Slovensku, ktorá spája Petržalku a rakúsku Viedeň cez Kittsee.

## História
Železničné spojenie Viedne a Bratislavy existovalo cez Marchegg už od roku 1848. V roku 1897 bolo vybudované prepojenie Petržalky s Parndorfom, cez ktorý viedla trať do Győru a Pešti. 

Roky len málo využívaná Petržalská stanica i trať na Viedeň bola v 90. rokoch 20. storočia výrazne prebudovaná a svojho času v nej zastavovali medzinárodné vlaky smerujúce do Maďarska, Poľska a Česka. Dnes je stanica využívaná pre spojenie Bratislavy a Viedne, osobné vlaky odtiaľ jazdia tiež smerom na Rusovce a Rajku. 

Stanica je východiskom pre spoje do Viedne a perspektívne sa stane konečnou stanicou vysokorýchlostnej železnice z Paríža. Zaujímavosťou je styk dvoch napájacích sústav – slovenskej 25 kV/50 Hz a rakúskej 15 kV/16,7 Hz.

## Pozri aj
* Zoznam železničných tratí na Slovensku
* Dejiny železníc na Slovensku
* Železničný uzol Bratislava

## Iné projekty

## Externé odkazy
* ŽSR cestovné poriadky podľa trate

## Zdroj
* www.vlaky.net

Bratislava – Kittsee – Wien (ÖBB)
Kategória:Železnica v Bratislave
Kategória:Železničné trate v Rakúsku
Kategória:Doprava v Dolnom Rakúsku
Keramický nôž

thumb|Keramický nôž značky Kyocera
thumb|Keramický nôž na chlieb značky Tivosan

**Keramický nôž** je nôž vyrobený z veľmi tvrdej a húževnatej keramiky, často z oxidu zirkoničitého (ZrO2, známy tiež ako zirkón). 

Keramické nože sú zvyčajne vyrábané suchým lisovaním zirkónového prášku a vypaľovaním pevnou fázou spekania. Výsledná čepeľ je naostrená kotúčom, na ktorom je nanesený diamantový prach. Zirkón je na stupni 8,5 v Mohsovej stupnici tvrdosti v porovnaní s kalenou oceľou, ktorá je na stupnici od 6 do 6,5 alebo diamantom, ktorý je na stupnici 10. Toto veľmi tvrdé ostrie len veľmi zriedkavo potrebuje brúsenie, alebo naostrenie.

## Pozri aj
* keramické materiály

## Iné projekty

Kategória:Kuchynské nástroje
Kategória:Keramika
Kategória:Nože
Atómová elektráreň Fukušima jeden

thumb|Letecký pohľad na areál elektrárne v&nbsp;roku 1975 (sever je vpravo)
thumb|Poloha jadrovej elektrárne

**Atómová elektráreň Fukušima jeden** (( jap. *Fukušima dai-iči genširjoku hacuden-šo*) alebo skrátene **Fukušima jeden/Fukušima 1** (jap. *Fukušima dai-iči*) je atómová elektráreň v&nbsp;prefektúre Fukušima v&nbsp;Japonsku. Skladá sa zo šiestich varných reaktorov, ktoré poskytujú dohromady výkon 4,7&nbsp;GW, čo z&nbsp;nej robí jednu z&nbsp;25 najvýkonnejších na svete. Pri zemetrasení v&nbsp;roku 2011 bola poškodená.
12&nbsp;km južne sa nachádza jadrová elektráreň Fukušima 2, ktorá má 4&nbsp;reaktory typu BWR-5 (4×1100&nbsp;MW).

## Reaktory
S&nbsp;výstavbou sa začalo v&nbsp;roku 1966 a&nbsp;prvý reaktor bol spustený v&nbsp;roku 1970. Reaktory 1, 2 a&nbsp;6 dodala firma General Electric, reaktory 3 a&nbsp;5 firma Toshiba a&nbsp;reaktor 4&nbsp;firma Hitachi.

## Nehoda v&nbsp;marci 2011

V&nbsp;čase, keď bolo 11.&nbsp;marca 2011 Japonsko zasiahnuté zemetrasením, boli reaktory 1, 2 a&nbsp;3 v&nbsp;prevádzke, zatiaľ čo na reaktoroch 4, 5 a&nbsp;6 prebiehala pravidelná údržba. Ihneď po katastrofe sa tri bežiace reaktory automaticky zastavili.

Po tom, ako vlna cunami asi hodinu po zemetrasení zasiahla pobrežie, zastavili sa generátory použité pre núdzové chladenie. To spôsobilo nárast teploty a&nbsp;tlaku v&nbsp;reaktoroch. Hoci sa záložným zdrojom podarilo schladiť reaktory 2 a&nbsp;3, v&nbsp;reaktore 1 aj naďalej klesala hladina vody a&nbsp;stúpal tlak. Pre jeho zníženie bola vypustená rádioaktívna para z&nbsp;kontajnmentu; zvýšená radiácia bola nameraná mimo aj&nbsp;vnútri areálu. Neskorší výbuch vodíku v&nbsp;pomocnej budove zničil aj&nbsp;betónový prístrešok, ktorý chránil reaktor pred počasím, ale oceľovú tlakovú nádobu, v&nbsp;ktorej je reaktor uložený, nepoškodil. 

Následne sa na chladenie reaktora použila aj morská voda.

13.&nbsp;marca už chladenie na reaktore 3 nestačilo – aj&nbsp;tu sa použilo odpúšťanie mierne rádioaktívnej pary a&nbsp;chladenie morskou vodou. Deň potom však vybuchol vodík aj&nbsp;tu, opäť však nijak nepoškodil nádobu reaktoru.

Keď vláda upozornila na možné jadrové nebezpečenstvo, bolo 170 až 200&nbsp;tisíc ľudí z&nbsp;oblasti evakuovaných.

15.&nbsp;marca sa situácia zhoršila - ďalší výbuch, tentokrát v reaktore 2, možno poškodil aj nádobu reaktora. Navyše sa vznietila nádrž s vyhoreným palivom pri reaktore 4, ktorý obsahuje zmiešané palivo s obsahom plutónia, ktoré je oveľa nebezpečnejšie v prípade úniku ako urán.

## Referencie


## Iné projekty

## Externé odkazy
* Přehledně na jednom místě: Co je s japonskými reaktory 

## Zdroj

Fukušima
Kategória:Stavby v prefektúre Fukušima
Poušť (prírodná pamiatka)

**Poušť** je prírodná pamiatka ev. č. 1607 neďaleko obce Včelná pod Boubínem v okrese Prachatice. Oblasť spravuje Správa NP a CHKO Šumava.

Predmetom ochrany je smrekový porast s bohatým výskytom mravca hôrneho.

## Pozri aj
* Zoznam chránených území v okrese Prachatice

## Iné projekty

Kategória:Lesy v Česku
Kategória:Chránená krajinná oblasť Šumava
Kategória:Chránené územia v okrese Prachatice
Jeleň americký

**Jeleň americký** (iné názvy: **jeleň vapiti, jeleň wapiti**, skrátene **vapiti**; lat. *Cervus canadensis*) je druh jeleňa, ktorý bol najprv považovaný za poddruh jeleňa lesného (ako **jeleň lesný/hôrny/obyčajný americký**). Žije predovšetkým v Severnej Amerike a to v Skalnatých vrchoch, ale aj vo Východnej Ázii.

V kohútiku meria 1,5 m a je 2,4 m dlhý. Jeho hmotnosť sa pohybuje okolo 315 kg.

## Referencie

## Externé odkazy
* Rocky Mountain Elk Nadácia

Kategória:Jeleňovité
Kategória:Severoamerické cicavce
Kategória:Ázijské cicavce
Železničná trať Brezno – Jesenské

|}

**Železničná trať Brezno – Jesenské** (v cestovnom poriadku pre verejnosť označená ako **železničná trať číslo 174**) je jednokoľajná železničná trať na Slovensku, ktorá spája Brezno a Jesenské. Prepája dôležité trate Banská Bystrica – Červená Skala a Zvolen – Košice cez Rimavskú Sobotu a Tisovec.

## Dejiny
Rozvoj tratí v 80. rokoch 19. storočia sa podpísal i na napojení juhu stredného Slovenska na uhorskú sieť železníc. Už 5. septembra 1874 bola sprevádzkovaná železničná trať údolím Rimavy z Jesenského do Tisovca. Úsek bol časťou plánovanej trate, ktorá mala spojiť horehronské železiarne s Gemerom a zjednodušiť a zlacnieť dopravu materiálu. 

V údolí Hrona sa trať napájala na trať Banská Bystrica – Červená Skala, ktorá končila v Podbrezovej a prvý úsek končil v Pohronskej Polhore. Sprevádzkovaný bol 15. decembra 1895 a na už existujúcu trať z Banskej Bystrice bolo napojené i mesto Brezno, ktorým nová trať prechádzala.

Náročný úsek Pohronská Polhora – Tisovec, prekonávajúci Veporské vrchy sedlom Zbojská () mal miestami stúpanie až 50 ‰, ktoré bolo možné prekonať len ozubnicou. Na úseku dlhom 15,777 km bol použitý Abtov ozubnicový systém v dĺžke 5,836 km. V úzkom údolí bolo nutné vykonať množstvo zemných prác, násypov, zárezov a viadukty v Čertovej doline a Pod Dielom. Práce rýchlo napredovali a trať bola skompletizovaná a uvedená do prevádzky 3. novembra 1896 po 3. rokoch výstavby.

## Súčasná prevádzka
Trať z Tisovca do Pohronskej Polhory je od roku 2008 národnou kultúrnou pamiatkou. Na trati boli od roku 2005 prevádzkované občasné jazdy motorovým vozňom. Od mája 2015 budú na nej 14-krát za sezónu premávať vlaky s parným rušňom pôvodne z Rumunska. Parná premávka po ozubnicovej trati normálneho rozchodu má byť európskym unikátom. Od 30. mája bude Čiernohronskou železnicou zabezpečený prípoj do Podbrezovej využívajúci historický motorový vozeň M262.004.

Dňa 6. júna 2023 došlo medzi zastávkami Kociha a Rimavské Zalužany k nehode vlaku Os 6730 z Jesenského do Tisovca. Vlak narazil do spadnutého stromu na trati, čo malo za následok vykoľajenie a následné prevrátenie súpravy vlaku.

## Stanice na trati

## Referencie

## Pozri aj
* Zoznam železničných tratí na Slovensku
* Dejiny železníc na Slovensku
* Gemerské spojky

## Iné projekty

## Externé odkazy
* ŽSR 174: Brezno - Jesenské na portále www.vlaky.net
* Upršená sobota v Tisovci aneb Letošní první jízda na zubačce
* ŽSR cestovné poriadky podľa trate
* Video trate Tisovec – Jesenské

Brezno – Jesenské
Brezno – Jesenské
Kategória:Doprava v okrese Brezno
Kategória:Doprava v okrese Rimavská Sobota
Pod Popelní horou

**Pod Popelní horou** je prírodná pamiatka ev. č. 937 neďaleko obce Stachy v okrese Prachatice. Oblasť spravuje Správa NP a CHKO Šumava.

Predmetom ochrany je bývalá pastvina s porastom borievky obyčajnej a radom vzácnych a ohrozených rastlín.

## Pozri aj
* Zoznam chránených území v okrese Prachatice

Kategória:Chránená krajinná oblasť Šumava
Kategória:Chránené územia v okrese Prachatice
Anna Remišová

Prof. PhDr. **Anna Remišová** PhD. (1954) je profesorka na Filozofickej fakulte a Fakulte managementu Univerzity Komenského v Bratislave špecializujúca sa na témy podnikateľskej a manažérskej etiky.
Taktiež je autorkou niekoľkých publikácii venujúcich sa téme podnikateľskej etiky.
V rokoch 2000 – 2002 bola predsedníčkou Slovenského filozofického združenia pri Slovenskej akadémii vied.

V spolupráci so Skupinou Slovnaft založila na Slovensku prvú etickú poradňu.

## Diela
* 2011 – *Etika a ekonomika*
* 2010 – *Etika médií*
* 2001 – *Podnikateľská etika v praxi – cesta k úspechu*
* 1999 – *Manažérska etika*
* 1998 – *Etické kódexy*
* 1997 – *Podnikateľská etika (Úvod do problematiky)*

## Referencie

Kategória:Narodenia v 1954
Kategória:Žijúci ľudia
Kategória:Slovenskí filozofi
Kategória:Slovenskí univerzitní profesori
Kategória:Vyučujúci na Filozofickej fakulte Univerzity Komenského v Bratislave
Kategória:Vyučujúci na Fakulte managementu Univerzity Komenského v Bratislave
Mikuláš Hrubiško

Prof. MUDr. **Mikuláš Hrubiško** DrSc. (* 1. október 1917, Ilava – † 28. júl 2005, Bratislava) bol slovenský lekár, zakladateľ modernej hematológie a transfúziológie na Slovensku.

Bol zakladateľom a po dlhú dobu prednostom Kliniky a Katedry hematológie a transfúziológie Fakultnej nemocnice, Lekárskej fakulty Univerzity Komenského a Slovenskej zdravotníckej univerzity.

## Referencie

## Externé odkazy
* Osobnosti.sk

Kategória:Slovenskí lekári
Kategória:Slovenskí univerzitní profesori
Kategória:Slovenskí hematológovia
Kategória:Osobnosti z Ilavy
Kategória:Osobnosti z Bratislavy
Downbeat

**Downbeat** môže byť:

* pomenovanie prvého zvýrazneného rátania v takte, ktoré dirigent alebo kapelník naznačuje vertikálnym pohybom dole, pozri downbeat (hudba)
* žáner elektronickej hudby, pozri downtempo
* džezový hudobný časopis Down Beat
Eau Claire

**Eau Claire** môže byť:

* v Kanade:
** časť obce v Calgary v provincii Alberta, pozri Eau Claire (Calgary)
** časť obce v Edmontone v provincii Alberta, pozri Eau Claire (Edmonton)

* v USA:
** sídlo v štáte Michigan, pozri Eau Claire (Michigan)
** sídlo v štáte Pensylvánia, pozri Eau Claire (Pensylvánia)
** sídlo v štáte Wisconsin, pozri Eau Claire (Wisconsin)
** county v štáte Wisconsin, pozri Eau Claire (county vo Wisconsine)
** rieka vo Wisconsine:
*** Eau Claire (prítok rieky Chippewa) 
*** Eau Claire (prítok rieky St. Croix)
*** Eau Claire (prítok rieky Wisconsin)
** jazero v county Eau Claire v štáte Wisconsin, pozri Eau Claire (jazero)
Jeleň

**Jeleň** môže byť:
* slovenské meno väčšiny rodov z podčeľade jelene (Cervinae), pozri pod jelene
* jeleň lesný (*Cervus elaphus*)
* príslušník taxónu jelene (pozri nižšie)

**Jelene** môže byť slovenský názov taxónu:
* Cervinae, pozri jelene
* Cervini , pozri pod jelene
* staršie: Cervidae, pozri jeleňovité

## Referencie
Železničná trať Bratislava – Hegyeshalom

|}

**Železničná trať Bratislava – Rusovce – Hegyeshalom** (v cestovnom poriadku pre verejnosť označená ako **železničná trať číslo 132**) je elektrifikovaná dvojkoľajná železničná trať na Slovensku, ktorá spája Bratislavu a maďarský Hegyeshalom cez Rusovce a Rajku. 

## História
Trať medzi Bratislavou a Hegyeshalomom v Maďarsku cez Rajku bola vybudovaná v rámci prepojenia s mestom Szombathely. Sprevádzkovaná bola 9. novembra 1891, krátko po otvorení mosta Františka Jozefa v Bratislave, ktorým spoje prekonávali Dunaj. Trasovanie sa zmenilo vybudovaním Prístavného mosta v roku 1985, na ktorý sa presunula i železničná doprava. 

## Zoznam staníc a zastávok
* Bratislava hlavná stanica – križovatka s traťou 100 (BA – Marchegg (ÖBB)), 110 (BA – Břeclav), 120 (BA – Žilina), 130 (BA – Štúrovo) a 607 (BA hl. stanica – Nové mesto)
* Bratislava-Nové Mesto
* Petržalka – križovatka s traťou 101 (BA – Viedeň)
* Rusovce
* hraničný prechod  a 
* Rajka GYSEV
* Bezenye GYSEV
* Hegyeshalom MÁV – križovatka s traťou Viedeň – Győr

## Pozri aj
* Zoznam železničných tratí na Slovensku
* Dejiny železníc na Slovensku
* Železničný uzol Bratislava

## Iné projekty

## Externé odkazy
* ŽSR cestovné poriadky podľa trate

## Zdroj
* www.vlaky.net

Bratislava – Hegyeshalom
Kategória:Železnica v Bratislave
Kategória:Železničné trate v Maďarsku
Kategória:Doprava v Rábsko-mošonsko-šopronskej župe
Jeleňovité

**Jeleňovité** (lat. *Cervidae*) sú čeľaď prežúvavcov. 

Typickým znakom (okrem srnčekov) sú parohy, ktoré periodicky narastajú samcom (pri soboch aj samiciam), a chýbajúci žlčový vačok. Na tele majú kožné pachové žľazy slúžiace na komunikáciu medzi jedincami druhu.

## Systematika
čeľaď jeleňovité:
* viacero vyhynutých druhov
* podčeľaď jelene (Cervinae) v širšom zmysle:
** podčeľaď jelene v užšom zmysle (Cervinae)
** podčeľaď mundžaky (Muntiacinae)
* podčeľaď srnčeky (Hydropotinae) 
* podčeľaď jeleníky (Odocoilinae/Capreolinae) - vrátane srncov a sobov

Staršie sem patrila aj podčeľaď kabary (Moschinae), ktorá dnes tvorí samostatnú čeľaď kabarovité (Moschidae).

## Iné projekty

## Externé odkazy
*Pozri v článku [[jelene]].*
Jelene

**Jelene** (Cervinae) sú podčeľaď jeleňovitých. Väčšina rodov z podčeľade sa po slovensky nazýva **jeleň**. Na Slovensku je najznámejším druhom jeleň lesný, ktorý je významnou lovnou zverou.

Podľa niektorých systematík zahŕňa podčeľaď aj to, čo je v iných systémoch v podčeľadi mundžaky (Muntiacinae).

## Charakteristika
Typickým znakom sú parohy, ktoré periodicky v lete narastajú samcom a ktoré samci zhadzujú na jeseň po skončení ruje. S vekom samca sa zväčšuje jeho hriva a veľkosť parožia. Charakteristický je aj chýbajúci žlčový vačok a kožné pachové žľazy slúžiace na komunikáciu medzi jedincami druhu. 

Jednoročná jelenica sa nazýva *šmola*.

## Systematika (Cervinae v užšom zmysle)
podčeľaď jelene (Cervinae):
* rod †Tamanalces
* ?rod †Torontoceros
* tribus †Pliocervini
** rod †Cervavitus
** rod †Pliocervus
* tribus † Megacerini
** rod †Praesinomegaceros
** rod †Arvernoceros
** rod †Neomegaloceros
** rod †Sinomegaceros (Sinomegaceroides)
** rod †Psekupsoceros
** ?rod †Orchonoceros
** rod †Praemegaceros (Praerangifer, Orthogonoceros)
** ?rod †Megaceroides
** rod †Candiacervus
** rod †Megaloceros (Megaceros, Praedama, Dolichodoryceros) - jeleň
** rod †Allocaenelaphus
** rod †Nesoleipoceros
* tribus Cervini - jelene/vlastné jelene
** rod †Eucladocerus (Polycladus)
** rod †Croizetoceros
** rod †Sangamona
** rod Dama – daniel
** rod Elaphurus – jeleň – jediný druh jeleň milu (Elaphurus davidianus)
** rod Axis – jeleň/axis
** rod Cervus – jeleň [v širšom zmysle]:
*** rod Rucervus – jeleň (vrátane rodov Panolia - jeleň a Thaocervus –jeleň)
*** rod Rusa – jeleň/sambar
*** rod Przewalskium – jeleň
*** rod Cervus - jeleň [v užšom zmysle] (vrátane rodu Sika – jeleň/sika)

V systémoch z obdobia zhruba spred 80. rokov 20. storočia - ale opätovne aj v niektorých systémoch zo začiatku 21. storočia - sa do rodu Cervus (v najširšom zmysle) zaraďujú aj rody Axis a/alebo Elaphurus a/alebo Dama.

## Referencie

## Iné projekty

## Externé odkazy
* Don E. Wilson & DeeAnn M. Reeder (editors). 2005. Mammal Species of the World. A Taxonomic and Geographic Reference (3rd ed), Johns Hopkins University Press, 2,142 pp.
* Agnarsson and L. J. May-Collado. 2008. The phylogeny of Cetartiodactyla: The importance of dense taxon sampling, missing data, and the remarkable promise of cytochrome b to provide reliable species-level phylogenies. Molecular Phylogenetics and Evolution 48:964-985 

Kategória:Jeleňovité
Pod Farským lesem

**Pod Farským lesem** je prírodná rezervácia ev. č. 2253 neďaleko obce Křišťanov v okrese Prachatice. Oblasť spravuje Správa NP a CHKO Šumava.

Predmetom ochrany sú prirodzene sa vyvíjajúce spoločenstvá na mokradiach a nimi obklopených suchších stanovištiach na zaniknutých poľnohospodárskych pôdach a druhová ochrana populácií zvlášť chránených druhov rastlín a živočíchov.

## Pozri aj
* Zoznam chránených území v okrese Prachatice

Kategória:Mokrade v Česku
Kategória:Chránená krajinná oblasť Šumava
Kategória:Chránené územia v okrese Prachatice
Pasecká slať

**Pasecká slať** je prírodná pamiatka ev. č. 2122 neďaleko obce Borová Lada v okrese Prachatice. Oblasť spravuje Správa NP a CHKO Šumava.

Predmetom ochrany sú prirodzene sa vyvíjajúce spoločenstvá na rašelinisku, posledné zvyšky mokradí, zvlášť chránené druhy rastlín, prirodzené prostredie trvalého výskytu tetrova hoľniaka.

## Pozri aj
* Zoznam chránených území v okrese Prachatice

Kategória:Borová Lada
Kategória:Nové Hutě
Kategória:Povodie Vltavy
Kategória:Rašeliniská v Česku
Kategória:Mokrade v Česku
Kategória:Chránená krajinná oblasť Šumava
Kategória:Chránené územia v okrese Prachatice
Olšinka

**Olšinka** je prírodná pamiatka ev. č. 1602 neďaleko obce Kvilda v okrese Prachatice. Oblasť spravuje Správa NP a CHKO Šumava.

Predmetom ochrany je vrchovisko a podmáčané smrečiny, tokanisko tetrova.

## Pozri aj
* Zoznam chránených území v okrese Prachatice

Kategória:Povodie Vltavy
Kategória:Mokrade v Česku
Kategória:Národný park Šumava
Kategória:Chránené územia v okrese Prachatice
God Is a DJ

„**God Is a DJ**“ je trip-hopová/dance skladba od britskej skupiny Faithless, ktorá bola vydaná ako singel dňa 24. augusta 1998. Singel dosiahol 6. miesto v rebríčku UK Singles Chart a 1. miesto v rebríčku Hot Dance Club Play v USA v septembri 1998.

Skladbu napísali Maxi Jazz, Rollo, Sister Bliss a Jamie Catto a nachádza sa na albume *[[Sunday 8PM]]*.

## Zoznam skladieb
### UK CD Vydaniee
# God Is A DJ (Radio Edit) - 03:34
# God Is A DJ (Monster Mix) [edit] - 06:52
# God Is A DJ (Serious Danger Remix) [edit] - 05:09
# God Is A DJ (Sharp Remix) [edit] - 04:27

### Európske CD Vydanie
# God Is A DJ (Radio Edit) - 03:33
# God Is A DJ (Monster Mix) [edit] - 06:53
# God Is A DJ (Serious Danger Remix) [edit] - 05:09
# God Is A DJ (Sharp Remix) [edit] - 04:26

### Francúzske CD Vydanie
# God Is A DJ (Radio Mix) - 03:32
# God Is A DJ (Sharp Remix) - 04:26

### Grécke CD Vydanie
# God Is A DJ (Radio Edit) - 03:33
# God Is A DJ (Monster Mix) - 06:53
# God Is A DJ (Serious Danger Remix) - 05:09
# God Is A DJ (Sharp Remix) - 04:26

### 12" Vydanie
# God Is A DJ (Monster Mix) - 08:01
# God Is A DJ (Sharp Remix) - 09:21

## Referencie

## Externé odkazy
*FaithlessWeb.com 
*Faithless / Rollo / Sister Bliss & related artists - Unofficial Discography

Kategória:Single z 1998
Kategória:Piesne skupiny Faithless
Kategória:Piesne z 1998
Malinský vrch

**Malinský vrch** () je nevýrazný vrch v pohorí Malé Karpaty. Leží priblžne  juhovýchodne od obce Marianka.

## Poloha
Nachádza sa v juhozápadnej časti pohoria, v geomorfologickom podcelku Pezinské Karpaty a jej časti Homoľské Karpaty. Vrch leží v Bratislavskom kraji v okrese Bratislava IV v katastrálnom území bratislavskej mestskej časti Záhorská Bystrica. Najbližším sídlom je západne ležiaca Marianka, severne sa nachádza Borinka. Neďaleko vrcholu prechádza modrá turistická značka 2402, ktorá sa 500 metrov juhovýchodne (rázcestie Malinský vrch, výška ) stretáva so žltou značkou 8126. Na rázcestí sa tiež stretávajú viaceré cyklotrasy, modrá 2008 - Greenbike tour, zelená 5003 - Stupavský okruh a žltá 8007.

## Referencie

Kategória:Vrchy v Malých Karpatoch
Kategória:Turistická značkovaná trasa číslo 2402
Kategória:Vrchy v okrese Bratislava IV
Kategória:Vrchy pod 1000 metrov na Slovensku
Vrcholový manažment

**Vrcholový manažment** (iné názvy: **najvyšší/vyšší/vrchný/top manažment, vrcholové/najvyššie/vyššie/vrchné riadenie, vrcholové/najvyššie/vyššie/vrchné vedenie, [[manažérsky tím]]**, nevhodne *výkonný manažment, výkonné riadenie/vedenie*, nesprávne *senior manažment*, ) je najvyššia úroveň manažmentu (teda vrstva manažmentu nad stredným manažmentom), čiže súhrn manažérov majúcich v organizácii najvyššie hodnostné postavenie. 

Anglické "top management" (a tým aj niektoré z vyššie uvedených slovenských ekvivalentov) môže alternatívne označovať správnu radu (Board of Directors).

## Charakteristika
Vrcholový manažment pozostáva najmä z generálneho riaditeľa, jeho zástupcov a (hlavných) vedúcich rôznych oddelení, divízií a podobne. Board of Directors a/alebo akcionári mu zverujú špecifické výkonné právomoci. Board of Directors a vlastníci spoločnosti síce obyčajne majú vyššie právomoci/zodpovednosti ako vrcholový manažment, ale od vrcholového manažmentu sa odlišujú tým, že sa zameriavajú na riadenie vrcholového manažmentu a nie na priame bežné riadenie činnosti organizácie.

Kategória:Manažment
Faithless

**Faithless** bola britská electronica skupina pozostávajúca z troch členov Maxi Jazz, Sister Bliss a Rollo. Skupina je najviac známa svojimi dance skladbami ako „Insomnia“, „God Is a DJ“ a „We Come 1“. Skupina Faithless celkovo nahrala 6 albumov. Počas svojej existencie predala viac ako 12 miliónov nahrávok po celom svete. Skupina oznámila, že po svojom turné v roku 2011 sa rozíde.

## Kariéra
Kapela bola založená v roku 1995. V Júli v tom istom roku vydali svoj debutovy singel „Salva Mea“. Jazz bol spevákom, zatiaľčo Bliss skladala hudbu pomocou elektroniky. Okrem toho hrala aj na klavir, husle, saxofón a basovú gitaru. Rollo je v skupine "vedúci" a producent. V mnohých skladbách hlavný ženský vokál nahrala Pauline Taylor, ktorá taktiež spievala v Rollo-ových singloch vydaných pod pseudonymom Rollo Goes Mystic a Rolo Goes Spiritual. 

Vydané albumy sú: Reverence (ktorý dosiahol číslo 26), Sunday 8PM (dosiahol číslo 10), Outrospective (na štvorke) a No Roots (debutoval na prvom mieste ); boli vydané medzi rokmi 1996 a 2004 a v roku 2005 vydali kolekciu najväčších hitov. Nakoľko korene Faithless sú v tanečnej hudbe, každý z ich 4 štúdiových albumov nasledoval bonusový album s remixami skladieb. Ich piaty album, To All New Arrivals, vydali v roku 2006. Album číslo šesť vydali 16. mája 2010 po štvorročnej pauze od nahrávania. 

Skupina sa taktiež zapája do remixov tvorby inych umelcov. Či už tak, že kapela priamo zapája hudbu iných umelcov do svojej tvorby alebo aj tak, že ich hudbu použije iný umelec pri tvorbe hudby vlastnej. Patria tam dlhodobé Back to Mine sessions ako aj The Bedroom sessions a najnovšie aj Renaissance 3D music project spolu s klubom Reinassance.	

29. septembra 2006 debutoval ich singel „Bombs“ z albumu To All New Arrivals na BBC Radio (Pete Tong Show, prvé miesto). Album vydali dňa 27. novembra 2006. Samotná skladba "Bombs" ako aj jej videoklip sa zdali byť až príliš kontroverzné - ako usúdilo MTV, keď klip odmietlo odvysielať. Video obsahovalo striedavé vojnové zábery a zábery z každodenného života. Ako povedal režisér klipu Howard Greenhalgh, "Vojna infikuje naše životy; v poslednom čase sa zdá, že čím ďalej tým viac sa toto stalo naším "životným štýlom".

## Diskografia
### Štúdiové albumy
* 1996 - *[[Reverence]]*
* 1998 - *[[Sunday 8PM]]*
* 2001 - *[[Outrospective]]*
* 2004 - *[[No Roots]]*
* 2004 - *[[Everything Will Be Alright Tomorrow]]*
* 2006 - *[[To All New Arrivals]]*
* 2010 - *[[The Dance]]*
* 2020 - *[[All Blessed]]*

### Remixové albumy
* 1996 - *[[Reverence/Irreverence]]*
* 1999 - *[[Sunday 8PM/Saturday 3AM]]*
* 2002 - *[[Outrospective / Reperspective]]*

### Kompilácie
* 2000 - *[[Back to Mine]]*
* 2001 - *[[The Bedroom Sessions]]*
* 2005 - *[[Forever Faithless – The Greatest Hits]]*
* 2006 - *[[Renaissance 3D]]*
* 2009 - **

## Referencie

## Iné projekty

## Externé odkazy
*Official web site (UK)


Kategória:Britské elektronické hudobné skupiny
Kategória:Trip-hopové hudobné skupiny
Kategória:Britské trance hudobné skupiny
Kategória:Britské techno hudobné skupiny
Kategória:Tanečné hudobné skupiny
Kategória:Hudobné skupiny z 1995